Табигатьнең оҗмах почмагында яшәүчеләр: “Таулар куптарасы килә!”-ди (ФОТО)

	“Кичке Таң” тыюлыгының географик урыны Иж елгасының Камага койган җирдән — елга тамагыннан башлана, бу тыюлыкның Көньяк-Көнбатыш чиге. Әлеге урыннан ап-ачык булып Яр Чаллы шәһәре, “Ижминводы” санаторие, Минзәлә районына кергән Күзкәй һәм Боерган авыллары күренеп тора.	 Камадан кереп Иж елгасы буйлап моторлы көймәдә агымга каршы менгәндә, уң якта Әгерҗе районының Салагыш, Уразай, Татар Чилчәсе, Татар Шаршадысы, Сәхрә, ә сул якта Барҗы-Умга, Кичке Таң, Балтач, Барҗы-Пельга, Кырынды, Чишмә авылларын калдырып, Әгерҗе-Красный Бор асфальт юлын елга аша тоташтыручы таш күпергә менеп җитеп була. Бу як — тыюлыкның Төньяк-Көнчыгыш чиге. Елга буйлап менгән юл 40 чакрымлап хисаплана, гомуми мәйданы барлык сулыкларны, ике як яр буйлап сузылган урман-кырларны, печәнлек-көтүлекләрне кертеп 9,8 мең гектар тәшкил итә. Тыюлыкның сулыклар картасында күп санда утрау һәм утраучыклар, зур һәм кечкенә култыклар бар. Кама елгасының чыганагы Удмуртиядә. Бүгенге көндә әлеге елгага табигать һәйкәле статусы бирү турында сүз бара. Каманың иң зур кушылдыгы — Иж елгасы Удмуртиянең Якшур-Бодья районыннан башланып китә. Әһли Фәйзуллин: “Таулар куптарасы килә!” 
	Рәфилә РӘСҮЛОВА	
Яңарыш

	№ --- | 08.07.2016	


